ΘΕΜΑ 9ο : Χορήγηση παράτασης προθεσμίας εργασιών του έργου: Αποκατάσταση ζημιών σε δίκτυα  και υποδομές, μετά από φυσικές καταστροφές στη Δ.Ε. Βουπρασίας του Δήμου Ανδραβίδας-Κυλλήνης΄΄ (Εισηγητής : Α/Δ Τεχνικών Έργων & Πολεοδομικού Σχεδιασμού κ. Κεκάτος Διονύσιος).

	Σχετικά με το θέμα που αναφέρεται ανωτέρω το Αρμόδιο Δ.Σ. θα πρέπει να αποφασίσει για την χορήγηση παράτασης προθεσμίας του συγκεκριμένου έργου λαμβάνοντας υπόψη :

1. Την με αρ. πρ. 9913/24-08-2026 αίτηση του  αναδόχου ΙΩΑΝΝΗ ΣΤΑΥΡΟΠΟΥΛΟΥ ΤΟΥ ΣΤΑΥΡΟΥ.
2. Την με αρ. πρ. 4791/12-05-2026 26SYMV018996223 Δημόσια Σύμβαση εκτέλεσης έργου μεταξύ του αναδόχου και του Δήμου Ανδραβίδας-Κυλλήνης 
3. Τον με αρ. πρ.    4946/14-05-2026 ορισμό επιβλέποντα για την εκτέλεση του ανωτέρω έργου.
4. Τον αρχικό χρόνο περαίωσης, ΤΕΣΣΕΡΙΣ (4) μήνες (ήτοι μέχρι 12/09/2026),  που   προβλέπεται στην  παραπάνω Δημόσια Σύμβαση.
5. Την  υπ΄ αρ. 11/2024 μελέτη του Τμήματος Μελετών & Επίβλεψης Έργων του Δήμου Ανδραβίδας - Κυλλήνης.
6. Τον Ν.4412/2016 (άρθρα 145 και 147) και τον Ν. 4623/19 (άρθρο 3, παρ.1, περιπτ. ιδ / περί του οργάνου που αποφασίζει για την παράταση προθεσμίας).
Για την πλήρη ολοκλήρωση του αντικειμένου της σύμβασης του έργου «Αποκατάσταση ζημιών σε δίκτυα και υποδομές, μετά από φυσικές καταστροφές στην Δ.Ε. Βουπρασίας του Δήμου Ανδραβίδας – Κυλλήνης» (προϋπολογισμού 555.000,00 € με Φ.Π.Α. και αναδόχου «Ιωάννη Σταυρόπουλου»), εκκρεμεί η κατασκευή Τεχνικού έργου στην περιοχή της Μανωλάδας, στη θέση «Μεγάλο Πεύκο». Η κατασκευή του εν λόγω Τεχνικού προγραμματίζεται να πραγματοποιηθεί επί οδού που αποτελεί τη συντομότερη και πλέον προσβάσιμη διαδρομή προς το δάσος του Κουνουπελίου. Λόγω της θερινής / αντιπυρικής περιόδου και του αυξημένου κινδύνου εκδήλωσης πυρκαγιών (τουλάχιστον έως τα μέσα Σεπτεμβρίου), η εκτέλεση εργασιών στο συγκεκριμένο σημείο κατά το τρέχον διάστημα ενέχει τον κίνδυνο παρεμπόδισης της διέλευσης και κυκλοφορίας των πυροσβεστικών οχημάτων. 
Για λόγους πολιτικής προστασίας και δημόσιας ασφάλειας, και λαμβάνοντας υπόψη τη σχετική αίτηση του αναδόχου, εισηγούμαστε τη χορήγηση παράτασης της συνολικής προθεσμίας περαίωσης του έργου κατά δύο (2) μήνες, δηλαδή έως την 12η Νοεμβρίου 2026, προκειμένου να καταστεί δυνατή η ασφαλής και έντεχνη ολοκλήρωση των υπολειπόμενων εργασιών.

ΚΟΙΝΟΠΟΙΗΣΗ:
1. Τμήμα Μελετών & Επίβλεψης Έργων – Φακ/ΕΡΓΟΥ
2. Επιβλέποντα Έργου.                                                            
3. Ανάδοχο. 

